Regeringens nye kræftpakke blev i dag offentliggjort. Nye tiltag kommer blandt andet til at betyde, at kræftpatienter får én dedikeret læge, der så vidt muligt følger dem i hele behandlingsforløbet. På Aalborg Universitetshospital er det faktisk ikke en ny ting. Aalborg Universitetshospital er i forvejen langt i forhold til de nye tiltag. Hospitalet har på kræftafdelingen kørt et pilotprojekt, der netop indeholder nogle af de samme elementer, som regeringen nu vil indføre for alle kræftpatienter. Hospitalet tilstræber, at det er det samme hold behandlere, som kræftpatienten møder hver gang, og det er til gavn for både læger og personale og ikke mindst patienterne. - Patienterne føler sig trygge, at de får en god behandling, og at der er styr på deres historie, siger overlæge Tine Mcculloch fra Aalborg Universitetshospital.

Referat:
Systemet, som regeringen lægger op til med dens nye kræftpakke, er allerede er kendt på Aalborg Universitetshospital.